Albrecht Brandi 1935. április 1-jén kezdte haditengerészeti pályafutását. Hat hónapos alapkiképzését a "Karlsruhe" cirkáló fedélzetén töltötte, majd 1936 júniustól 1937 márciusáig a flensburg-mürviki haditengerészeti iskolában tanult. Ezután aknaszedő hajókon szolgált, és az "M–1" fedélzetén részt vett a westerplattei csatában. Ezt követően kérvényezte, hogy osszák be tengeralattjáróra, de elutasították. 1940 májusában az "M–1" parancsnokának nevezték ki. A következő év áprilisában elfogadták új kérelmét, és áthelyezték a neustadti kiképzőbázisra. A tanfolyamán befejezése után Saint-Nazaire-be vezényelték.